Familie-legkaart: f.7. Willem Gabriël NEL, geb. c 1813, ged. 03/11/1813
f.7. Willem Gabriël NEL, geb. c 1813, ged. 03/11/1813
f.7. Willem Gabriël, geb. 1813, ged. 03/11/1813, Somerset Oos, oorl. 04/11/1902 x 07/04/1834, Somerset-Oos met Martha Dorothea Cornelia BOTHA, geb. 27/10/1817, ged. 23/11/1817, George, d.v. Christoffel Jacobus Lodewikus Botha en Martha Dorothea Terblanche xx 09/07/1855, Pietermaritzburg met Maria Catharina VAN ROOYEN, geb. 06/06/1834, d.v. Lucas Martinus van Rooyen en Aletta Johanna Potgieter.
Willem Gabriël was die seun van Louis Jacobus Nel en Johanna Margaretha Botha.
Willem Gabriël Nel, het die eerste lewenslig aanskou in die distrik Somerset-Oos, op 3 Oktober 1813. Sy vader, Louis Jacobus Nel, het aanvanklik gewoon in die Cango—soos Oudtshoorn destyds algemeen genoem is—en moet dáár sowel as later Somerset se veldkornet gewees het. Sy moeder was Johanna Magaretha Botha, 'n oorgroottante van wyle genl. Louis Botha. (Preller, Gustav: Voortrekkermense)
Laat ons nagaan hoe die oorlog na die groot skok van Buys se dood die Nels in die wyke Koonap en Oos-Rietrivier geraak het. 'n Jonger seun van Louis Jacobus, Willem Gabriël, het waarskynlik êrens tussen die Koonap en Katrivier gewoon. Sy huis, met meubels en klere, is afgebrand. Hy het in die aanval 100 skape, 8 beeste en drie perde verloor. Vermoedelik het hy, sy vrou en kindjie ook op Commandofontein 'n toevlug gevind. (http://reference.sabinet.co.za/webx/access/journal_archive/02590190/484.pdf)
1837 - Benewens die familie Scheepers wat 'n paar gesinne sou insluit. kon die trek onder andere uit die volgende gesinne en individue bestaan het.
1. Louis Jacobus Nel met sy vrou Johanna Margaretha Botha.
2. Johannes Petrus Nel, oudste seun, met sy vrou Susanna Maria Nel en ongeveer sewe kinders.
3. Philip Roedolph Nel, tweede seun. met sy vrou Anna Frederika Claasen en ongeveer vier kinders.
4. Cecilia Johanna Buys. oudste dogter. weduwee van S.B. Buys met ongeveer ses kinders.
5. Theunis Jacobus Nel, vierde seun (die derde seun was Marthinus Francois Nel, gedoop 16 Oktober 1808, is moontlik jonk oorlede) met sy vrou Maria Johanna ROUX en onbekende getal kinders.
6. Louis Jacobus jr., gebore op 28 Desember 1811, vyfde seun, met sy vrou HiIletje Leviena Helena Bester en hul twee kinders, Maria Petronella en Louisa Jacoba.
7. Willem Gabriël Nel, sesde seun, met sy vrou Maria Dorothea Botha en onbekende getal kinders.
8. Elizabeth Fredrika Nel, tweede dogter, en haar man Gert Cornelis Nel met twee kinders.
9. Jacobus Hercules Nel, sewende seun, vermoedelik in 1837 nog ongetroud.
10. Maria Susanna Nel, 3de dogter, vermoedelik in 1837 nog ongetroud.
11. Christoffel Jacobus Hercules, agste seun, 'n baba van twee jaar in 1837.
12. Cecilia Johanna Botha, tweede oudste suster van Louis Jacobus, met haar man Theunis Jacobus Botha en minstens vyf kinders. Die egpaar was die oorgrootouers van genl. Louis Botha. Theunis Jacobus Botha en Louis Jacobus Nel was met mekaar se susters getroud. Hulle was dus dubbele swaers.
13. Johannes Lodewicus van Deventer en sy vrou. Sy suster, Maria of Martha Petronella, was getroud met Louis Jacobus Nel, L.J. seun, 'n neefskind van Voortrekker L.J. Nel.
14. Louis Nel, Gabriel seun, en sy vrou Gesina Maria Beatrix Olivier, met minstens ses kinders. (http://reference.sabinet.co.za/webx/access/journal_archive/02590190/484.pdf)
Wat plase betref het Philip Nel Nelsrus aan die Mlazi besit, terwyl Willem Gabriël vir Wilgespruit (naby die Mvoti) en Theunis Jacobus vir Blinkwater (digby "Bestershoek" en die Mvoti-rug) grond briewe ontvang het. (http://reference.sabinet.co.za/webx/access/journal_archive/02590190/484.pdf)
Willem Gabriël Nel het die gebeure van Italeni en Bloedrivier meegemaak en dit op skrif gestel. Dit is onder die titel "Een Bladzijde uit de Geschiedenis van de Voortrekkers" gepubliseer. Dit is privaat na sy dood uitgegee en het nooit wye verspreiding geniet nie aangesien dit vir sy direkte afstammelinge bedoel is. Slegs enkele kleinkinders besit afskrifte van hierdie publikasie. Volgens die Uys-familie is die verhaal van Piet en Dirkie Uys klaarblyklik deur Willem Gabriël Nel opgemaak om die agterblywende weduwee te troos. Hy het op die plaas Wonderboom, distrik Umvoti, in Natal, gewoon. (Borman, Hans: Familie Nel van Nelspruit, 1982)
Op 1 Februarie 1875 word die kinders met hulle plase in Louis Jacobus se testament genoem. Toe het Philip Rudolph op Spitskop, Theunis Jacobus op Onrust, Willem Gabriël op Wonderboom, Christoffel Jacobus Hercules op Waterval en Maria Susanna (getroud met ene Stadler) op Bergvliet geboer. Die plaas Bergvliet was in die distrik Weenen geleë, terwyl al die ander onder die Afdeling van Umvoti geval het. (http://reference.sabinet.co.za/webx/access/journal_archive/02590190/484.pdf)